**Előterjesztés**

**Hévíz Város Önkormányzatának Képviselő-testülete**

**2018. április 26-ai rendes nyilvános ülésére**

**Tárgy:**  Hévíz Balaton Airport Kft. 2017. évi gazdálkodása könyvvizsgálói jelentéssel ellátott mérleg és eredmény-kimutatás

**Az előterjesztő:** Papp Gábor polgármester

**Készítette:** Benkő Attila ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

Hévíz Város Önkormányzat Képviselő-testülete 51/2012. (III.14.) Kt. határozatában döntött arról, hogy egyszemélyes gazdasági társaságot alapít Hévíz-Balaton Airport Kft néven. Az ügyvezető igazgató minden év május 31-ig beszámol az előző üzleti évről az alapító tagoknak. Az előterjesztés melléklete tartalmazza az ügyvezető által készített üzleti jelentést, az egyszerűsített mérleget és eredmény-kimutatást, valamint a könyvvizsgáló véleményét.

Az üzleti jelentés bemutatja a reptér turisztikai jelentőségét, nemcsak a tulajdonos szemszögéből, hanem képet lehet kapni a Balaton, valamint a régióba légi közlekedéssel érkezők vonzáskörzetéről. A beszámolás évében a Hévíz-Balaton reptérre moszkvai, hét németországi városból érkeztek utasok. Az előző évhez képest csökkent az utaslétszám, míg emelkedett a kereskedelmi áruforgalom mennyisége.

A reptér a fent leírtak ellenére eredményes évet zárt. Az elkönyvelt pozitív eredmény 8.539 ezer forint. Az előző év 519 ezer forintos eredményéhez képest javulást mutat. A pozitív eredményt a társaságnál nem a saját bevételek emelkedése eredményezte. A saját bevétel az előző évi 192.176 ezer forintos teljesítéshez képest, a 2017. évben ez csak 167.956 ezer forintra teljesült. A bevételi elmarást okozta a török járatok elmaradása, valamint más járatok elsősorban nem Sármellékre érkeztek, hanem Bécsbe. A saját bevételből 57.738 ezer forint üzemanyag értékesítésből realizálódott. Ez a bevétel is jelentősen csökkent az előző évhez képest, mert a járatok számának csökkenése miatt kevesebb gépet kellett üzemanyaggal ellátni.

A Hévíz-Balaton Airport Kft kiadásainak legnagyobb részét a törvény által előírt kötelező szolgáltatások igénybevétele jelenti. Havonta jelentkezett az őrzés védelem 7.020 ezer forintja, (két hónapot leszámítva) éves szinten 60.0687 ezer forint. A légiforgalmi szolgáltatás havi díja 2.750 ezer forint, éves összege 33.000 ezer forint. Ugyancsak rendszeres havi kiadás a terminál épület tulajdonosával kötött bérleti szerződés alapján havonta 3.000 ezer forint, ami éves szinten 36.000 ezer forint.

A reptér működtetéséhez alkalmazott minimális létszámnak fizetett éves bér és járuléka 99.441 ezer forint. Ezen kívül vannak a karbantartási díjak, melyeket mindenképpen fizetni kell, hogy a reptér üzemképessége biztosított legyen, ez éves szinten 18.501 ezer forint, a közüzemi díjak 14.034 ezer forint, mely egy ekkora épületnél nem képviselnek jelentős összeget, mert minden takarékossági intézkedést megtesz a társaság, hogy ezek a díjak a legminimálisabbak legyenek.

Az éves szinten tervezett összes kiadás 360.098 ezer forint, a teljesítés 360.731 ezer forint.

A fent leírt takarékos gazdálkodás, valamint mindent forint bevételt elősegítő intézkedések megtétele mellett lehetett elérni azt, hogy a társaság pozitív eredménnyel zárja a 2017. évet. Ehhez természetesen szükséges volt az is, hogy a központi költségvetésből a társaság összesen 190 millió forint működési támogatást kapjon. A tulajdonos önkormányzat is jelentős összeggel támogatta a repteret, mert a 2017-ban biztosított 50 millió forintos támogatásból 14 millió forint került elszámolásra a 2017-i kiadásokra, míg a 2018-ban adott támogatásból 46,5 millió forint, így összesen a tulajdonosi támogatás terhére elszámolt támogatás 2017-ben 60,5 millió forint.

A mérleg eszköz és forrás oldala megegyező összegben 221.760 ezer forintban került megállapításra. Az előző évhez képest ez 85.983 ezer forinttal több, melyet az eszköz oldalon az aktív időbeli elhatárolások 85.137 ezer forinttal történő emelkedése eredményezi, míg a tárgyi eszközök többi adatában alig látható adatváltozás.

Forrásoknál szintén természetesen ugyancsak 85.985 ezer forinttal több a mérleg összege, mint az előző évben, ahol az emelkedés a rövid lejáratú kötelezettségeknél állapítható meg 85.310 ezer forint összegben. A jelentős emelkedés oka a szállítói állomány.

A saját tőke összege 35.600 ezer forint, míg a jegyzett tőke 51.500 ezer forint, így a saját tőke összege nem ment a jegyzett tőke összegének 50 %-a alá.

A Hévíz-Balaton Airport Kft a 2017. évi üzleti évet 8.539 ezer forint pozitív eredménnyel zárta. Az előző évi eredménye (2016. év) 519 ezer forint volt. A beszámolás évében elért pozitív eredményt elsősorban a korábbi évhez képest jelentősen magasabb támogatás eredményezte. Központi költségvetésből 190 millió forint és tulajdonosi támogatásból 60,5 millió forint.

Kérem a tisztelt Képviselő-testületet, hogy a határozati javaslatot elfogadni szíveskedjen.

A döntés egyszerű többséget igényel. A határozat normatív határozat.

**2.**

**Határozati javaslat**

**(amely a Hévíz Balaton Airport Kft. taggyűlése \_\_\_/2018 (……..) számú**

**határozatának minősül)**

1. Hévíz Város Önkormányzat Képviselő-testülete a Hévíz-Balaton Airport Kft 2017. évi gazdálkodása könyvvizsgálói jelentéssel ellátott mérleg- és eredmény-kimutatását a 2017. december 31-ei állapotnak megfelelően az eszközök és források értékét illetően egyező összeggel, 221.760 ezer forintban, és 8.539 ezer forint pozitív mérleg szerinti eredménnyel elfogadja.
2. A Képviselő-testület felkéri a polgármestert, hogy a Hévíz-Balaton Airport Kft ügyvezető igazgatóját a döntésről értesítse.

Felelős: Papp Gábor polgármester

Határidő: 2018. május 10.

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
|  |  |  |  |
| Dr. Tüske Róbert | Jegyző |  |  |
| Szintén László | Közgazdasági osztályvezető / pénzügyi ellenőrzés |  |  |
|  |  |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető igazgató |  |  |
| Vecsera Jánosné | könyvvizsgáló |  |  |